สวัสดีค่ะ รบกวนสอบถามหน่อยค่ะพอดีว่าฉีดวัคซีนป้องกันพิษสุนัขบ้ามา อยากถามว่า ยาคุมกำเนิด sucee และ ยาแก้แพ้ (anti histamin) ทั้งแบบที่ง่วงนอน และไม่ง่วงนอน เช่น พวก cetrizine, brompheniramine, phenylephrine หรือ fexofenadine ยาพวกนี้สามารถกินได้เป็นปกติไหมคะในระหว่างการฉีดวัคซีนป้องกันพิษสุนัขบ้า มีผลใดๆต่อวัคซีนหรือไม่ขอบค่ะ
สวัสดีค่ะ หลังการรับวัคซีนป้องกันพิษสุนัขบ้ามานั้น สามารถใช้ชีวิตได้ใกล้เคียงปกติ ไม่น่าจะมีข้อห้ามในการใช้ยาชนิดใดๆ และยาต่างๆดังกล่าวมา เช่นยาคุมกำเนิด ยาแก้แพ้นั้น ไม่ได้มีผลต่อร่างกายในการสร้างภูมิคุ้มกัน ดังนั้นน่าจะใช้ยาต่อไปได้ตามปกติค่ะแต่อย่างไรก็ตาม การใช้ยาทุกชนิด โดยเฉพาะอย่างยิ่งใช้ยาหลายๆตัวร่วมกัน ควรใช้ภายใต้การดูแลของแพทย์ เพื่อให้แน่ใจว่าไม่มีปฏิกิริยาระหว่างยา ที่อาจไปลดประสิทธิภาพยาบางตัว หรือเพิ่มผลข้างเคียงของยาอีกตัวได้